Davčno zavezanost ločimo na obvezno in prostovoljno. Davčna zavezanost postane obvezna, ko znesek obdavčljivega prometa v zadnjih 12 mesecih poslovanja v podjetju preseže 50 000€. Davčni zavezanec je tako dolžan v ceno svojih izdelkov ali storitev vračunati še predpisano stopno DDV.
Če podjetje več računov izdaja fizičnim osebam ali ima majhne stroške nabave, je bolje opustiti davčno zavezanost, saj z vključevanjem stopnje DDV raste cena storitve/produkta in ponudnik ima tako manj konkurenčne cene. Podjetjem, ki prodajajo blago ali storitve pravnim osebam oz. DDV zavezancem in imajo visoke stroške obratovanja, pa se splača biti davčni zavezanec, saj davek ki ga podjetja obračunajo strankam pri poslovanju velikokrat presega davek, ki ga ta podjetja plačajo državi.
Novoustanovljena podjetja, ki so davčni zavezanci in podjetja, ki z mesečnim prometom presežejo vrednost 210 tisoč evrov, so enomesečni davčni zavezanci, ostala podjetja pa trimesečni. Vsak davčni zavezanec mora obračun DDV predložiti davčnemu organu do zadnjega delovnega dne naslednjega meseca po preteku davčnega obdobja. Če gre za nakazovanje DDV znotraj EU pa je rok za predložitev obračuna DDV do 20. v mesecu po preteku davčnega obdobja. Obračun DDV mora zavezanec predložiti ne glede na to, ali je za preteklo obdobje dolžan plačati DDV ali ne.